**ГЛАВА 2  
ДЪРЖАВНИ ПОМОЩИ**

Процедури относно прилагане на правилата по държавните помощи в съответствие на чл. 107, параграф 1 от Договора за функциониране на Европейския съюз (ДФЕС).

1. **Общи положения**

Процедурите са разработени съответствие с оглед изпълнение на задълженията, произтичащи от правото на Европейската общност и на Република България в областта на държавните помощи (ДП) и постигне на изискваното от ЕК гарантиране на съответствието с правилата за ДП.

Процедурите за ДП в настоящата точка на процедурния наръчник имат за цел да спомогнат за поддържане на оптимално ниво на изпълнение на изискванията за Държавни помощи.

* Уредба за ефективното прилагане на правилата на Съюза за ДП;
* Уредба за обучение на персонала, който участва в привеждането на европейските структурни и инвестиционни фондове в действие, и за разпространение на информация до този персонал;
* Уредба, гарантираща административния капацитет за въвеждане и прилагане на правилата на Съюза за държавните помощи.

**Специфични разпоредби**

1. Договор за функциониране на Европейския съюз (ДФЕС);
2. Закон за държавните помощи (ЗДП);
3. Правилиник за прилагане на закона за дължавните помощи (ППЗДП);
4. Наредба на министъра на финансите за определяне на реда за съгласуване на проектите на документи по чл. 26, ал. 1 от ЗУСЕФСУ;
5. Известие на Комисията (2016/C 262/01) относно понятието за държавна помощ, посочено в член 107, параграф 1 от Договора за функционирането на Европейския съюз (Известието)[[1]](#footnote-1)

При разработването на процедурите по отношение на спазване на правилата за ДП са взети предвид разпоредбите на ЗДП и ППЗДП, Известие на Комисията (2016/C 262/01) относно понятието за държавна помощ, посочено в член 107, параграф 1 от Договора за функционирането на Европейския съюз (Известието)[[2]](#footnote-2) и актуализираните версии на документите „Аналитични матрици“ [[3]](#footnote-3), които ЕК е разработила към м. септември 2015 г.

Аналитичните матрици от 2015 г. съдържат 10 части: 1 въвеждащ документ; 5 актуализирани, спрямо версията от 2012 г., секторни матрици , които са адаптирани към модернизираното законодателство и 4 нови матрици ).

Тези документи са предназначени за Управляващите органи (УО) на Оперативните програми (ОП), но са валидни за всички видове инфраструктурни проекти, независимо от източника им на финансиране – от УО или изцяло от национално финансиране.

„Аналитичните матрици“ имат за цел да подпомага УО на ОП, за да преценят дали инфраструктурен проект ще бъде или не държавна помощ (ДП), както и приложимото законодателство, в случай, че е ДП.

По същество, аналитичните матрици от 2015 г. запазват структурата на съществуващите:

1. обща част;
2. условия, при които се изключва приложимостта на режима по ДП – „не помощ“;
3. приложимост на режима по ДП и възможните подходи – групово освобождаване или нотификация, като се изброяват нормативни актове за всеки случай.

Новост **са две нови глави**, които фигурират в някои от аналитични матрици:

1. посочване на критерии, липсата на изпълнението на които ще води до отрицателно решение на ЕК
2. списък с решения на ЕК по сектори.

Актуализираните през 2016 г. „Аналитични матрици за инфраструктура“ съдържат общо 6 части, от които един въвеждащ документ, една актуализирана спрямо версията от 2012 г. (*водна инфраструктура*), три актуализирани спрямо версията от 2015 г. *(за инфраструктура за жп, метро и вътрешен транспорт, за пристанищна инфраструктура и инфраструктура за култура, наследство и съхраняване на природата)* и една нова *(инфраструктура за пътища, мостове, тунели и вътрешни водни пътища).*

**Основни понятия**

**Съгласно т. 6 от Известието правилата за държавни помощи се прилагат само когато бенефициентът на мярката е предприятие.**

**Определения за целите на настоящите процедури:**

* **мярка за помощ** следва да се разбира всяка възможност, операция, процедура за подбор на проектни предложения, покана, проектно предложение без значение дали се реализират под формата на схема или индивидуална помощ, чрез които се планира **подпомагане** на конкретен субект **- бенефициент**. Съгласно определението по т.16 от §1. от Допълнителната разпоредба на ЗДП „мярка за помощ“ е всяка разработена или предоставена в съответствие с правото на Европейския съюз и българското законодателство държавна помощ или минимална помощ, независимо от нейния характер и дали се предоставя под формата на схема за помощ или като индивидуална помощ.
* **Бенефициент на помощ –** получателя на помощта от **мярката**, който по смисъла на чл. 107, параграф 1 от ДФЕС отговаря на определението за **предприятие (фиг. 2.1).** Определение за „получател на помощта“, както и особености на понятието са разписани в глава четвърта, чл. 20 на ЗДП;

**Фиг. 2.1. Бенефициенти – получатели на помощта**

**Държавни ресурси**

**Предприятие:**

частни или правни субекти, извършващи **икономическа дейност** *(която се продава или възнаграждава)*, независимо от правния им статут и начина им на финансиране

Други **предприятия бенефициенти** на помощта

Проверяват се **всички нива бенефициенти** (предприятия), които могат да се възползват пряко или косвено от помощта

**Неприложими фактори** (при определяне на предприятие):

* Държавна собственост;
* Нестопански статут на предприятието;
* Социални цели на помощта.
* **Предприятие –** субект/и, извършващ/и **икономическа *(стопанска)* дейност**, независимо от правния му/им статут и начина му/им на финансиране *(т. 7 от Известието и чл. 20, ал.1 от ЗДП).* Доколкото един публичен субект упражнява стопанска дейност, която може да бъде отделена от упражняването на публични правомощия, въпросният субект действа като предприятие по отношение на посочената дейност. Обратно, ако стопанската дейност не може да бъде отделена от упражняването на публичните правомощия, извършваните от субекта дейности като цяло остават свързани с упражняването на публични правомощия и следователно не попадат в понятието предприятие *(т. 18 от Известието и чл. 20, ал.3 от ЗДП)*;
* **Икономическа дейност -** всяка дейност, която се състои в предлагане на стоки или услуги на пазара *(т. 12 от Известието и т.13 от §1. от Допълнителната разпоредба на ЗДП)*. С решението от 2010 г. по делото Лайпциг-Хале (Leipzig/Halle[[4]](#footnote-4)) е потвърдено, че строителството на всеки вид инфраструктура, която е предназначена за **икономическа експлоатация**, като писта на търговско летище, само по себе си представлява **икономическа дейност**, което означава, че разпоредбите за ДП се прилагат по отношение на начина, по който се финансира, независимо от статута на предприятието което я експлоатира. (фиг. 2.2) *(т. 202 от Известието)*. Публичното финансиране на инфраструктура, **която не е предназначена за търговска експлоатация**, по принцип е **изключено** от прилагането на разпоредбите за ДП. Например това се отнася до общата инфраструктура като обществени пътища, мостове или канали, които са достъпни за обществеността безвъзмездно. Същото важи за инфраструктура, която е предназначена за дейности, които държавата извършва обикновено при упражняване на своите официални правомощия като публичен орган *(например летищната инфраструктура, свързана с контрола на въздушното движение, фаровете и другото оборудване за нуждите на общото корабоплаване, полицейска и митническа инфраструктура) (т. 203 от Известието).*

**Фиг. 2.2. Строителството на инфраструктура – икономическа дейност**

**Държавни ресурси**

Публичното финансиране на строителството на **всеки вид инфраструктура**, която е предназначена *за икономическа експлоатация* представлява **икономическа дейност**.

* ***неразделна част*** *от икономическата експлоатация;*
* *независи от* ***статута*** *на предприятието, което я експлоатира*.

По –детайлни разяснения относно понятията предприятие и икономическа дейност са дадени в раздел 2. на Известието *(от т. 6 до 37)* и аналитичните матрици (*Приложения № 2.05.* *и* *№ 2.06.).*

Разписаните процедури за ДП в настоящата **глава** на процедурния наръчник не са адресирани към конкретен случай или характеристики на определена мярка и не може да се използва за ограничаване на отговорността при действия в нарушение на законодателството от страна на администраторите на помощ.

Никой администратор на ДП не може да се позовава и да тълкува процедурите за ДП при разработването и оценката на конкретна **„мярка“ за подпомагане** в противоречие с действащото законодателство по държавните помощи.

Целта на процедурите за ДП в настоящата **глава** на процедурния наръчник е да създаде условия за прилагане на единен (унифициран) подход през програмния период 2014-2020 г. по отношение въвеждането на съществени изисквания, свързани с процедурите, законодателството и постоянната практика на ЕК и Съда на ЕС по ДП. Прилагането на унифициран подход се изразява **в спазване на определена последователност и логическа взаимовръзка между съществените елементи от режима по ДП.**

1. **Определяне на приложимостта на чл. 107, параграф 1 от ДФЕС при програмиране и разработване на мерки**

С цел да се прецизира и детайлизира съществуващата уредба за ефективното прилагане на правилата на ЕС за ДП на национално ниво, като бъде съобразена със спецификите в областта на Европейските структурни и инвестиционни фондове (ЕФСУ), както и да унифицира практиката на УО на ПТС, без да въвежда стандартизирани текстове е необходимо да се въведат следните процедури, базирани на алгоритми за действие за:

**Тест за ДП**

С цел спазване на изискванията за предоставяне на държавна помощ при оценката на проектните предложения за предоставяне на безвъзмездна финансова помощ (БФП) по ПТС, се включа процедура **за извършване на предварителна оценка дали проектните предложения, попадат в обхвата на правилата по ДП**. Съобразно трайната практика на Съда на ЕС и Европейската комисия, оценката се базира на последователен анализ за наличие на критериите **на „теста за държавна помощ”, съгласно чл. 107, параграф 1 от ДФЕС**, който определя:

„Освен когато е предвидено друга в Договорите, **всяка помощ**, предоставена от държава членка (ДЧ) или чрез ресурси на ДЧ, под каквато и да било форма, която нарушава или заплашва да наруши конкуренцията чрез поставяне в по-благоприятно положение на определени предприятия или производството на някои стоки, доколкото засяга търговията между ДЧ **е несъвместима с вътрешния пазар**.

В дефиницията по чл. 107, параграф 1 от ДФЕС са заложени четири елемента *(критерии)*, които характеризират наличие на ДП:

1. Наличие на помощ чрез **предоставяне на държавни (публични) ресурси** или **управлявани** от ДЧ ресурси, под каквато и да било форма;
2. Помощта създава условия за пряко или непряко **икономическо предимство** и/или поставя в **по-благоприятно положение** на получателя;
3. Помощта се предоставя на **определени предприятия** или за производството на **определени стоки**;
4. Помощта води до нарушаване или заплашва да **наруши конкуренцията** изасяга **търговията между ДЧ**;

Само при **кумулативното** (едновременно) изпълнение на всичките четири **критерия** се приема, че е налице ДП , както е показано на **Фиг. 2.3**.

При извършване на проверките по Теста за ДП освен представените по-долу указания по отделните елементи на понятието ДП, следва да се вземат предвид и указанията за всеки конкретен вид инфраструктура от Аналитичните матрици, които ЕК е разработила към м. септември 2015 г.

**Фиг. 2.3. Обобщен Алгоритъм на теста за ДП**

**Не e налична ДП**

1. Предоставяне на държавни или управлявани от държавата ресурси

да

не

2. Наличие на условия за **икономическа дейност** **и** **икономическо предимство**

да

не

3. Предоставя се на **определени предприятия** или производството

да

не

4. Води до нарушаване или заплашва да **наруши конкуренцията и засяга търговията между ДЧ**

да

не

Наличие на **ДП**

Поради спецификата, наложена от нормативната уредба при определянето наличието на всеки от четирите елемента, когато се прави предварително оценка на конкретна мярка (проектно предложение) следва да се има предвид следното:

**Наличие на предоставяне на държавни ресурси или управлявани от ДЧ ресурси (фиг. 2.4)**

Като основна **предпоставка** за наличието на ДП в настоящия процедурен наръчник се разглежда наличието на **предоставяне на държавни ресурси** или управлявани от ДЧ ресурси **на** **бенефициент** на помощта, който осъществява **икономическа дейност** или проекта се отнася за **инфраструктура**, предназначена за последваща **икономическа експлоатация.** Тестът за ДП следва да започне с преценка, на база информацията във формуляра за кандидатстване, дали са налице всички предпоставките *(критериите)* за наличие на ДП, посочени във фиг.2.3.

Само предимствата, които са предоставени пряко или непряко посредством държавни ресурси, могат да представляват ДП по смисъла на член 107, параграф 1 от ДФЕС *(т. 47 от Известието)*. За да е изпълнено това условие трябва да е налице **предоставяне/трансфер на публични ресурси (средства)** пряко или косвено, независимо под каква форма.

Държавните ресурси включват всички ресурси на публичния сектор, в това число ресурсите на вътрешнодържавните субекти (децентрализирани, обединени на федеративни начала, регионални или други), а при определени обстоятелства, и ресурсите на частни организации *(т. 48 от Известието)*.

Трансферът на държавни ресурси може да се осъществи под различни форми, като **преки безвъзмездни помощи,** заеми, гаранции, преки инвестиции в капитала на дружествата и плащания в натура. Твърдият и конкретен **ангажимент** за предоставяне на държавни ресурси на **по-късен етап** също се счита за трансфер на държавни ресурси. Не е необходимо да бъде извършван действителен трансфер на средства, отказът от приходи, които в противен случай биха били платени на държавата, представлява **трансфер на държавни ресурси**.  *(т. 51 от Известието).*

За **трансфер на публични ресурси** се считат и случаите, когато ДЧ контролира разпределението на средства, предоставени от различни донорски организации**.**  Произходът на ресурсите не е от значение, при условие, че преди да бъдат пряко или косвено прехвърлени на бенефициентите, те полежат на публичен контрол и следователно са на разположение на националните органи, дори и ресурсите да не стават публична собственост. *(т. 57 от Известието)*

В тази връзка ресурсите, получавани от ЕС (напр. от структурните и инвестиционни фондове), от ЕИБ или Европейския инвестиционен фонд, или от международни финансови институции като МВФ или ЕБВР също следва да се **считат за държавни ресурси**, ако националните органи **имат дискреционно** право *(правото да ги използват/разпределят по собствена преценка)* по използването на тези ресурси (**по-специално подбора на получателите***). (т. 60 от Известието*)

По–детайлни разяснения относно критерия „**предоставяне на държавни ресурси“** са дадени в раздел 3. „“Държавен произход“ на Известието *(от . 38 до 65).*

**Фиг. 2.4. Източници за финансиране на ДП**

**Държавна помощ**

Публични органи или държавни (публични) предприятия

Фондове контролирани от държавата

Действия **вменени** на държавата

Дори ако фондовете се контролират от **частни** предприятия или **не са влизали** в публичния бюджет

**Предприятие** - Бенефициент на помощта

**Регулаторните мерки** не са помощ, дори ако намаляват разходите на операторите

**Държава:**

Всеки публичен орган

Може да включва **ресурси от ЕС**

**Държавни (публични) ресурси:** *всички ресурси на публичния сектор*

Мярката трябва да има въздействие върху **бюджета**

**Фиг. 2.5. Източници за финансиране - държавни ресурси**

Други, контролирани от държавата ресурси и органи

Получатели на помощта (**предприятия**)

Публични бюджети – държавен, общински и др.

**ЕС**

ЕСИФ: **КФ, ЕФРР**

Частен капитал

**ЕС**

директно предоставяни фондове на **ЕС**

**ЕС**

Обща селскостопанска политика 1 –ви стълб

**Наличие на държавен контрол**

**Няма контрол от държавата**

**Държавни ресурси**

**Не са държавни ресурси**

**Наличие на предоставяне пряко или непряко икономическо предимство (Фиг. 2.6.)**

След като се установи наличието на трансфер на държавни ресурси, следва да се продължи с преценка дали бенефициента извършва **икономическа дейност** или проекта се отнася за **инфраструктура**, предназначена за последваща **икономическа експлоатация**.

Важно е при оценката правилно да се определи дали **бенефициента на помощта** е **предприятие**, което осъществява **икономическа дейност по отношение на мярката на помощ.**

Когато е посочено по-горе детайлни разяснения относно понятията предприятие и икономическа дейност са дадени в раздел 2. на Известието *(от т. 6 до 37)* и аналитичните матрици (*Приложения № 2.05.* *и* *№ 2.06.).*

В случай, че проектът е за строителството на **инфраструктура**, във ФК трябва ясно да се посочи, дали е предназначена за последваща **икономическа експлоатация**, което само по себе си представлява **икономическа дейност.** *(т. 202 от Известието)*.

По –детайлни разяснения относно публичното финансиране на инфраструктура са дадени в раздел 7. на Известието *(т. 199 до 228).*

По смисъла на член 107, параграф 1 от ДФЕС **предимството** е всяка икономическа полза, която дадено **предприятие** не би получило при нормални пазарни условия, т.е. в отсъствието на държавна намеса *(т.66 от Известието)*.

Когато финансовото положение на дадено предприятие е подобрено и/или предприятието бъде освободено от икономически тежести вследствие на държавната намеса, предоставена при различни от обичайните пазарни условия, тогава е налице **предимство**. *(т.67 и 68 от Известието).*

По –детайлни разяснения относно критерия „**наличие на предимство“** са дадени в раздел 4. „Предимство“ на Известието *(от . 66 до 116).*

**Изключения от режима на ДП:**

1. мярка, при която бенефициента на помощта получава компенсации за разходи, направени при предоставяне на услуга от общ икономически интерес (УОИИ), когато са спазени така наречените условия Altmark, определени в т. 70 от Известието.
2. мярката се отнася за възстановяване на неправомерно наложени данъци, при задължение на националните органи да компенсират щетите, които са причинили на определени предприятия или при плащането на компенсации за отчуждения, при спазване условията, определени в т. 71 от Известието.
3. при прилагането на марката е спазен „принципа на инвеститора в пазарни условия“, при спазване условията, определени в подраздел 4.2 „Критерий на оператора в условията на пазарни икономика“ на Известието *(от т. 73 до т. 114)*.
4. мярката се отнася за дейности/активи (включително инфраструктура), която не е предназначена за търговска експлоатация, при спазване на условията, определени в подраздел 7.2 от Известието, т. 199 до 228.

**В случай, че във ФК изчерпателно е мотивирано и обосновано, че мярката отговаря на някое от тези изключения не е необходимо да се предоставя информация по другите критерии.**

**Фиг. 2.6. Определяне наличието на предимство**

Ситуацията **преди** помощта или мярката

да

Не се считат за намаление на разходите компенсации за **щети**, **причинени от държавата,**  отчуждения и др.

Чрез мярката **намаляват** ли се пряко или непряко **присъщите разходите** на оператора?

Инвестицията се изпълнява при **нормални пазарни условия** (ОУИП)

Държавата действа като **частен инвеститор**

*Всеки публичен орган*

Държавата действакато **публичен орган**

**Условия Алтмарк**:

* УОИИ трябва да са ясно **определени;**
* Параметрите на компенсацията трябва да са **предварително установени**;
* Компенсацията не може да надвишава сумата покриване на **разходите з**а УОИИ, като се приспаднат приходите при разумна печалба;

Разходите не трябва да са по-високи от **присъщите за такава дейност**, определени по обективен начин (чрез избор по ЗОП или сравнителен анализ);

Мярката **компенсира** ли разходи отпредоставянето на **услуги от общ икономически интерес (УОИИ),** съгласно **условията Алтмарк** ?

не

не

да

да

**Наличие на предимство**

**Не е налично предимство**

Ситуацията **след** помощта или мярката

**Наличие на селективност (избирателност) - предоставяне на помощта на определени предприятия или за определени стоки (Фиг. 2.7)**

Държавната мярка попада в обхвата на член 107, параграф 1 от ДФЕС, ако поставя в по-благоприятно положение „**определени** предприятия или производството на някои стоки“. Следователно не всички мерки, които поставят в по-благоприятно положение икономическите оператори съответстват на понятието за помощ**, а само онези**, които предоставят предимство по **селективен начин** на определени предприятия или категории от предприятия или на някои икономически сектори *(т.117 от Известието)*.

За изясняване на понятието за селективност в съответствие с правото в областта на ДП е полезно да се направи разграничение между избирателност по **същество** и **регионална** избирателност. *(т.119 от Известието)*

По–детайлни разяснения относно критерия „**наличие на избирателност“** са дадени в раздел 5. „Избирателност“ на Известието *(от т. 117 до т. 184)*.

Фиг. 2.7. Определяне наличието на **селективност** *(избирателност)*

Марка, която е (или може да бъде ограничена) вследствие на **дискреционни правомощия** на администратора (прилага се по негова преценка **)**

Марката ще постави ли в **по-благоприятно** положение **определени предприятия** или **стоки**

Резултатите дават **предимство** на **определени** предприятия или стоки

не

да

не

не

Не е налична **селективност (избирателност)**

Наличие на **селективност** (избирателност)

да

да

**Наличие на нарушаване или заплаха за нарушаване на конкуренцията и засягане на търговията между ДЧ (Фиг. 2.8 и Фиг. 2.9)**

Предоставена от държавата мярка се счита, че **нарушава или заплашва да наруши конкуренцията,** когато е в състояние да подобри конкурентните позиции на получателя в сравнение с други предприятия, с които се конкурира. Следователно за всички практически нужди нарушаване на конкуренцията по смисъла на член 107 от ДФЕС е налице, когато държавата предостави **финансово предимство на дадено предприятие в либерализиран сектор**, на който има **или би могло да има конкуренция**. За достатъчно се счита да се докаже, че получателя на помощта се з**анимава със стопанска дейност и работи на пазар**, на който се осъществява търговия **между ДЧ**.

По –детайлни разяснения относно критерия „Наличие на нарушаване или заплаха за нарушаване на конкуренцията и засягане на търговията между ДЧ“ са дадени в раздел 5. „Засягане на търговията и конкуренцията“ на Известието (*от т. 185 до т. 198*).

**Изключения от режима на ДП:**

1. дадена услуга е обект на законен монопол (установен в съответствие с правото на ЕС), при спазване условията, определени в т. 188 от Известието;
2. марката има чисто местно въздействие, , при спазване условията, определени в т. 196 от Известието;

**В случай, че във ФК изчерпателно е мотивирано и обосновано, че мярката отговаря на някое от тези изключения не е необходимо да се предоставя информация по другите критерии.**

**Фиг. 2.8. Определяне нарушаване на конкуренцията**

**Публичен орган**

**Предприятие получател на помощта**

**Нарушение на конкуренцията:**

* В случай, че **търговията е засегната** → **конкуренцията е нарушена**;
* **Неподходящи аргументи**:
  + Наличие на по- благоприятни условия в други ДЧ;
  + Конкурента получава помощ в своята държава.

**Публичен орган в друга ДЧ**

**Конкурентно Предприятие в друга ДЧ**

Ако е засегната **търговията**, то много е вероятно да е нарушена и **конкуренцията**

Не е от значение дали се предоставя помощ тук.

**ДЧ предоставя БФП**

**Фиг. 2.9. Засягане на търговията между ДЧ**

**Публичен орган**

**Предприятие:**

няма нужда да **изнася** или да се **конкурира** в други ДЧ

Помощта води да затрудняване продажбата на чуждестранни продукти и услуги или основаването и оперирането на чуждестранни компании *(на този или друг пазар)*

**Пряко или непряко въздействие върху търговията:**

* Не е необходимо да има пряк ефект; достатъчно е да има очаквания, че би могло да окаже ефект върху търговията и конкуренцията; дори помощи с много малък размер могат да окажат въздействие върху търговията;

Минималната помощ **(de minimis)** се третира като ДП за целите и критериите на финансирането от ЕФСУ, въпреки, че спрямо нея са приложими специфични правила от гледна точка на конкурентното право.

**Заключение от предварителната оценка на Теста за ДП**

При предварителната оценка за идентифициране наличието на елементите на дефиницията за ДП по чл. 107, параграф 1 от ДФЕС, УО се базира на установен алгоритъм от въпроси, отговорът на които позволява да се изведе мотивирано предварително заключение относно наличието на ДП. Предварителната оценка е разделена на два етапа, като първия етап включва проверка за съответствие на проекта с изключенията от режима по ДП и се попълва контролен листи втори етап „Тест за ДП“ и проверка за съвместими с вътрешния пазар ДП и се попълва контролен лист.

В случай, че резултатът от предварителната оценка по първи етап относно изключенията по критериите на теста за ДП е, че проектното предложение:

1. **отговаря** на поне едно от изключенията, оценката за наличие на ДП приключва с попълването на контролен лист;
2. **не отговаря** на поне едно от изключенията, предварителната оценка продължава като се изследва дали тази помощ попада в обхвата на режим на съвместими с вътрешния пазар ДП и се попълва контролен лист

При извършване на проверките по Теста за ДП освен представения по-горе алгоритъм се вземат предвид и указанията за всеки конкретен вид инфраструктура от **Аналитичните матрици**, които ЕК е разработила към м. септември 2015 г.

В зависимост от заключението от предварителната оценка за наличие на ДП се предприемат следните действия:

1. Ако **предварително заключение** от теста за ДП е, че мярката **не представлява** ДП, за определянето на условията и размера на БФП по проекта се спазват само правилата по ЕФСУ, освен в случаите, когато мярката трябва да отговаря на изрични условия, за да се гарантира, че същата не представлява ДП. В тези случаи освен, на правилата по ЕФСУ, мярката е необходимо да отговаря и на тези специфични условия.
2. Ако в резултат от теста за държавна помощ предварителното заключение е, че проектното предложение съдържа ДП, предварителната оценка продължава като се проверява дали тази помощ на попада в обхвата на съвместимите с вътрешния пазар режими на помощи по реда описан в раздел 7.2 и илюстриран във фиг. 2.10

В случай, че при оценката на проектно предложение се установи, че с общия размер на безвъзмездната финансова помощ, за която се кандидатства, ще бъде надхвърлен праг на допустимите държавни/минимални помощи по приложим за мярката съвместим режим на ДП, по предложение на оценителната комисия Ръководителя на УО определя размера на БФП до максимално допустимия размер, като информира бенефициента за извършената промяна.

Ако идентифицираната ДП, чрез теста за ДП, **не съответства** и не попада обхвата на съвместимите с вътрешния пазар помощи режими, то мярката по проектното предложение подлежи на подаване **на уведомление (нотификация) до ЕК** (*чл. 21 от ЗДП*) и прилага така нареченото правило за изчакване **- не може да се предостави БФП преди решение на ЕК** по уведомлението (*чл.14 от ЗДП*).

**Определяне на приложим режим на съвместими с вътрешния пазар ДП**

**Съвместими с вътрешния пазар ДП – общи положения**

Съгласно член 107, параграф 1 от ДФЕС, мерките за помощи, които отговарят на всички горепосочени критерии от Теста за ДП, са по принцип **несъвместими с общия пазар и не могат да бъдат предоставяна или прилагани *(чл. 4, ал.1 от ЗДП)***.

Принципът на несъвместимост **обаче не означава цялостна забрана**. В ДФЕС са дефинирани изключения от правилото за забрана на предоставянето на ДП, чрез които планираната помощ, въпреки че отговаря на петте критерия и се квалифицира като ДП, може да бъде разрешена и приета за допустима (съвместима) ДП от общ интерес за ЕС.

В членове 107, параграф 2 и 107, параграф 3 от ДФЕС са определени случаи, в които ДП може да се счита за съвместима (така наречените „*освобождавания“).* Съществуването на тези „*освобождавания“* също оправдава контрола от страна на ЕК и държавите-членки на планираните мерки за ДП, предвидени в член 108 от ДФЕС. Този член предвижда, че държавите-членки трябва да уведомяват ЕК за всеки план за предоставяне на ДП преди осъществяването на този план. Той дава на ЕК и правото да решава дали предлаганата мярка за помощ отговаря на изискванията за освобождаване или дали „*въпросната държава-членка следва да отмени или измени тази помощ“*.

- Съгласно **чл. 107, параграф 2 на ДФЕС з**а съвместими с вътрешния пазар се считат:

а) помощи със социален характер, предоставени на отделни потребители при условие, че тези помощи се предоставят, без да се прави разграничение по отношение на произхода на засегнатите стоки;

б) помощи за отстраняване на щети, причинени от природни бедствия или други извънредни събития;

в) помощи, предоставени на икономиката в отделни региони на Федерална република Германия, които са засегнати от разделението на Германия, доколкото тези помощи са необходими, за да се компенсират икономическите затруднения, предизвикани от това разделение. Пет години след влизането в сила на Договора от Лисабон, Съветът, по предложение на Комисията, може да приеме решение за отмяна на настоящата буква.

- Съгласно **чл. 107, параграф 3 на ДФЕС** за съвместими с вътрешния пазар могат да се приемат:

а) помощите за насърчаване на икономическото развитие на региони, където жизненото равнище е необичайно ниско или където има високо равнище на непълна заетост, както и на регионите, посочени в член 349 на ДФЕС, като се вземе предвид структурната, икономическата и социалната ситуация в тях;

б) помощите за насърчаване изпълнението на важен проект от общоевропейски интерес или за преодоляването на сериозни затруднения в икономиката на държава-членка;

в) помощите, които имат за цел да улеснят развитието на някои икономически дейности или на някои икономически региони, доколкото тези помощи не засягат по неблагоприятен начин условията на търговия до степен, която противоречи на общия интерес;

г) помощите за насърчаване на културата и опазване на наследството, доколкото тези помощи не засягат условията на търговия и конкуренция в рамките на Съюза в степен, противоречаща на общия интерес;

д) такива други видове помощи, каквито могат да бъдат определени с решение на Съвета, по предложение на Комисията.

Допълнително в чл. 93 и чл. 106, параграф 2 на ДФЕС също са предвидени „освобождавания“, свързани с предоставяне на публични услуги в транспорта и услуги от общ икономически интерес (УОИИ).

* Съгласно **на чл. 93 на ДФЕС** „Съвместими с Договорите са помощите, които отговарят на **нуждата от координация на транспорта** или които **представляват компенсация за изпълнението** на някои задължения, които са присъщи на понятието за публична услуга.
* Съвместима ДП, попадаща в обхвата на **чл. 106, параграф 2 на ДФЕС**;

Предприятията, които са натоварени с функцията да оказват **УОИИ** или които имат характер на фискален монопол, се подчиняват на разпоредбите, съдържащи се в Договорите, и в частност на правилата на конкуренцията, доколкото прилагането на тези правила не препятства юридически или фактически изпълнението на специфичните задачи, които са им възложени. Развитието на търговията не трябва да се засяга до степен, която би била в противоречие с интересите на ЕС.

Прилагането на чл. 106, параграф 2 на ДФЕС е уредена по изричен начин чрез разпоредби в Решение за УОИИ , Рамка за УОИИ и в частност Регламент 1370/2007. В този смисъл, едва след като се установи, че мярката не може да попадне в обхвата на никой от тези актове на ЕК, следва същата да бъде нотифицирана пред ЕК директно по чл. 1061 параграф 2 от ДФЕС.

**Проверка за определяне на приложим режим на съвместими с вътрешния пазар ДП (фиг.2.10)**

В глава пета на ЗДП са определени два основни вида държанни помощи – такива, за които се изисква уведомяване на ЕК (*чл. 21 от ЗДП*) и държавни помощи, за които не се изисква уведомяване на ЕК (*чл. 26 от ЗДП*).

**Минимална помощ (помощ *de minimis*) - Регламент № 1407/2013 [[5]](#footnote-5) и Регламент (ЕС) 360/2012[[6]](#footnote-6);**

Приема се, че мерките за помощ, които не отговарят на всички критерии по член 107, параграф 1 от Договора и следователно са освободени от изискването за уведомяване по член 108, параграф 3 от Договора, ако изпълняват следните условията за минимална помощ:

***Минимална помощ по Регламент (ЕС) № 1407/2013***

* Общият размер на минималната помощ, предоставена на всяко едно предприятие, предоставящо услуги от общ икономически интерес, не може да надхвърля 500 000 EUR за период от три данъчни години. Общият размер на помощта *de minimis*, предоставяна във всяка държава членка на едно и също предприятие, **не надхвърля 200 000 EUR** за период **от три бюджетни години**. Общият размер на помощта *de minimis*, предоставяна във всяка държава членка на едно и също предприятие, което осъществява сухопътни товарни превози за чужда сметка или срещу възнаграждение, не надхвърля 100 000 EUR за период от три бюджетни години. Тази помощ *de minimis* не се използва за придобиването на товарни автомобили за сухопътен транспорт.
* Ако дадено предприятие изпълнява сухопътни товарни превози за чужда сметка или срещу възнаграждение, както и ако извършва други дейности, за които се прилага таванът от 200 000 EUR, таванът от 200 000 EUR се прилага за предприятието, при условие че съответната държава членка гарантира посредством подходящи средства, като например отделяне на дейностите или разграничаване на разходите, че помощите за дейността по сухопътни товарни превози не надвишават 100 000 EUR и че помощите de minimis не се използват за придобиване на товарни автомобили.

***Минимална помощ по Регламент (ЕС) № 360/2012 16***

* Общият размер на минималната помощ, предоставена на всяко едно предприятие, предоставящо **услуги от общ икономически интерес**, не може да надхвърля 500 000 EUR за период от три данъчни години. Този таван се прилага независимо от формата на минималната помощ и независимо от това дали предоставената от държавата членка помощ се финансира изцяло или частично с ресурси, произхождащи от Съюза. Периодът се определя на база данъчните години, използвани от предприятието в съответната държава членка.

При съгласуване прилагането на този режим с МФсе прилагат процедурите **по чл. 32. от ЗДП и чл. 9. от ПП ЗДП**.

Фиг. 2.10. Алгоритъм за проверка за определяне на приложим режим на съвместимост на ДП с вътрешния пазар

**Несъвместима ДП**

ДП, подлежаща на уведомление (нотификация) до ЕК

Прилага се по реда на чл. 10 от ПП ЗДП

Не подлежи на уведомление.

Прилагат се разпоредбите и правилата от нормативните документи с които са дефинирани съответната категории.

Прилага се по реда на чл. 4 от ПП ЗДП

Не подлежи на уведомление.

Прилагат се разпоредбите и правилата от нормативните документи с които са дефинирани съответната категории.

ДП, освободена от задължението за уведомяване, различно от ОРГО

ДП, попадаща в обхвата на ОРГО, но подлежаща на индивидуално уведомление

Прилага се по реда на чл. 27, чл. 28 и чл. 29 от ЗДП, чл. 4 и глава 4 от ПП ЗДП

Не подлежи на уведомление.

Прилагат се разпоредбите и правилата от нормативните документи с които са дефинирани съответната категории.

Прилага се по реда на чл. 32 от ЗДП и чл. 9. от ПП ЗДП

не

да

ДП, попадаща в обхвата на ОРГО

Минимална помощ *(de minimis)*

Прилага се по реда на чл. 27, чл. 28 и чл. 29 от ЗДП и глава 4 от ПП ЗДП

Не подлежи на уведомление.

Прилагат се разпоредбите и правилата от нормативните документи с които са дефинирани съответната категории.

не

да

не

да

не

да

не

да

**ДП, попадаща в обхвата на Общия Регламент № 651/2014 г. за групово освобождаване (ОРГО)[[7]](#footnote-7)**

Категории помощи попадащи в обхвата на ОРГО (чл. 1, параграф 1 от Регламента за ОРГО), изменен и допълнен от Регламент (ЕС) № 2017/1084:

а) регионални помощи;

б) помощи за МСП под формата на инвестиционни помощи, оперативни помощи и достъп на МСП до финансиране;

в) помощи за опазване на околната среда;

г) помощи за научноизследователска и развойна дейност и иновации;

д) помощи за обучение;

е) помощи за наемане на работещи в неравностойно положение и работещи с увреждания;

ж) помощи за отстраняване на щети, причинени от някои природни бедствия;

з) социални помощи за транспорт за живеещите в отдалечени региони;

и) помощи за широколентови инфраструктури;

й) помощи за култура и опазване на културното наследство;

к) помощи за спортна и мултифункционална инфраструктура за отдих;

л) помощи за местни инфраструктури;

м) помощи за регионални летища;

н) помощи за пристанища.

При съгласуване прилагането на този режим с МФсе прилагат процедурите на чл. 27, чл. 28 и чл. 29 от ЗДП и глава 4 от ПП ЗДП**.**

**ДП *(за помощи над 150 млн. евро)*, попадаща в обхвата на ОРГО, но подлежаща на индивидуално уведомление – чл. 1, параграф 2, буква а) от същия.**

На практика, процедурата по съгласуването на самата мярка по ОРГО по е същество е същата като тази на всички останали мерки по ОРГО – съвместимостта се оценява от МФ.

Специфичното в случая е, че поради големият размер на тези мерки, е необходимо те да бъдат оценени по отношение на ефекта, който ще предизвикат от прилагането си. За целта е необходимо, паралелно с оценката им по ОРГО, да бъде разработен и “план за оценка” (*evaluation plan*), за който трябва да се уведоми ЕК, не по-късно от 20 дни от влизане в сила на мярката, одобрена по ОРГО от МФ. В противен случай, мярката може да се прилага само за период от 6 месеца от влизането й в сила. За целта, процедурата е същата като по ОРГО, т.е. по реда на **чл. 27, чл. 28 и чл. 29 от ЗДП и глава 4 от ПП ЗДП**, като паралелно се препоръчва ранен контакт с ЕК по отношение на изчистването на детайлите по плана за оценка по реда на **чл. 4 от ППЗДП**.

При съгласуване прилагането на този режим с МФ се прилагат процедурите по чл. 27, чл. 28 и чл. 29 от ЗДП**, чл. 4 и глава 4 от ПП ЗДП**.

**ДП, освободена от задължението за уведомяване на основание, различно от ОРГО –** Регламент 1370/2007[[8]](#footnote-8) , Решение за УОИИ[[9]](#footnote-9) или друг акт на на Съвета на Европейския съюз или на Европейската комисия, с който се урежда възможността да не се прилага задължението за уведомяване съгласно чл. 108, параграф 3 от ДФЕС.

За някои видове ДП съвместимостта се съдържат изрични Насоки, Съобщения или Рамки на ЕК (съобразно целта на помощта):

- Насоките за регионална помощ[[10]](#footnote-10); Насоки за широколентов достъп[[11]](#footnote-11); Насоки за насърчаване на инвестициите в рисково финансиране[[12]](#footnote-12); Насоки за оздравяване и преструктуриране на нефинансови предприятия в затруднено положение[[13]](#footnote-13); Насоки за летища и авиокомпании[[14]](#footnote-14); Насоки за опазване на околната среда и за енергетика[[15]](#footnote-15); Насоки в контекста на схемата за търговия с квоти за емисии на парников газ[[16]](#footnote-16);

- Съобщение за филми и други аудиовизуални произведения[[17]](#footnote-17); Съобщение за банките[[18]](#footnote-18);

- Рамка НИРИ[[19]](#footnote-19), Рамка за УОИИ[[20]](#footnote-20);

- Критерии за анализа на съвместимостта с вътрешния пазар на държавна помощ за насърчаване изпълнението на важни проекти от общоевропейски интерес[[21]](#footnote-21);

В това число и специфични инструменти за помощ, като:

- Съобщение на Комисията относно елементите на държавна помощ при продажба на земя и сгради от публични органи[[22]](#footnote-22); Известие на Комисията относно прилагането на членове 87 и 88 от Договора за ЕО по отношение на държавните помощи под формата на гаранции[[23]](#footnote-23); Съобщение на Комисията до държавите-членки относно прилагането на членове 107 и 108 от ДФЕС към застраховането на краткосрочни експортни кредити.[[24]](#footnote-24)

При съгласуване прилагането на този режим с МФсе прилагат процедурите **по чл. 10. от ПП ЗДП.**

**ДП, подлежаща на уведомление (нотификация) до ЕК и одобряването й от Комисията - всички останали случаи, които непосочени в режимите от 7.2.2.1. до 7.2.2.4.**

За ДП по **чл. 93; чл. 106, параграф 2; чл. 107, параграф 2; чл. 107, параграф 3 от ДФЕС**, за които няма специфични актове или мярката не може да се вмести в изрично създадени от ЕК актове, се прави уведомление директно по чл. 108 от ДФЕС за одобрение от ЕС.

При съгласуване прилагането на режим, попадащ в тази категория мярката следва предварително да се съгласува с министъра на финансите, след което да бъде одобрена от ЕС, като се спазва предвидения в чл. 4 от ПП ЗДП ред.

**Заключение от** **предварителната оценка за определяне на приложим към мярката режим на съвместима държавна помощ**

При предварителната оценка за идентифициране наличието на елементите на дефиницията за ДП по чл. 107, параграф 1 от ДФЕС, УО се базира на установен алгоритъм от въпроси, отговорът на които позволява да се изведе мотивирано предварително заключение относно изключенията **от режима на ДП** и последяващо определяне на приложим към мярката режим на съвместима **ДП.**

В зависимост от заключението от предварителната оценка за наличие и съвместимост на ДП се предприемат следните действия:

* 1. Ако **предварително заключение** от теста за ДП е, че мярката **не представлява ДП,** за определянето на условията и размера на БФП по проекта се спазват само правилата по ЕФСУ, освен в случаите, когато мярката трябва да отговаря на изрични условия, за да се гарантира, че същата не представлява ДП. В тези случаи освен, на правилата по ЕФСУ, мярката е необходимо да отговаря и на тези специфични условия.
  2. В случай, че предварителното заключение от теста за ДП е наличието на ДП, която **попада в обхвата** на режим на съвместимите помощи**, при определянето на условията и размера на БФП,** освен правилата по ЕФСУ, трябва да се вземат предвид и условията и ограниченията, които налагат разпоредбите на съответната съвместима помощ, като се има предвид следното:
  3. когато мярката представлява **минимална помощ** *(de minimis)-* прилагането насъщата следва да бъде приведено в съответствие с разпоредбите по реда на чл. 32 от ЗДП и чл. 9 от ПП ЗДП;
  4. когато мярката попада в обхвата **на ОРГО** или друг акт на ЕК за групово освобождаване *(напр. Регламент 1370/2007 или Решение за УОИИ ) –* прилагането на същата трябва да бъде одобрено от министъра на финансите по предвидения по реда на чл. 27, чл. 28 и чл. 29 от ЗДП и глава 4 от ПП ЗДП или чл. 10 от ПП ЗДП;
  5. когато мярката подлежи **на уведомление (нотификация) пред ЕК** *(по Насоки за регионална помощ, Рамка на УОИИ или директно по ДФЕС - чл. 93; чл. 106, параграф 3; чл.107, параграфи 2 и 3)* – прилагането на помощта следва да бъде **предварително** **съгласувано** с министъра на финансите, след което **одобрено** от ЕК по предвидения в чл. 4 от ПП ЗДП ред.

В този случай *(по буква „в“)* **не може да се предостави БФП преди решение на ЕК** по уведомлението. Ако Решението на ЕК е положително, т.е. идентифицираната ДП чрез теста за ДП попада в обхвата **съвместим с вътрешния пазар режим на ДП,** мярката може да бъде предоставена и въведена в действие. При тази хипотеза трябва да се спазват условията и механизма на прилагане на съответния съвместим режим на ДП, което УО следва **се наблюдава и контролира от УО** или администратора на ДП, ако е различен от УО в съответствие с процедурите от т.8 от настоящия наръчник.

Когато при предварителната оценка на конкретно проектно предложение се установи, че с помощта, за която се кандидатства, **ще бъде надхвърлен прагът на допустимите държавни/минимални помощи** за съответния режим на съвместими ДП, оценителната комисия следва да намали служебно размера на БФП до максимално допустимия размер, като информира кандидата за извършената корекция. Тази корекция не може да води до подобряване на качеството на проектното предложение и до нарушаване на принципите по чл. 29, ал. 1 от ЗУСЕФСУ.

* 1. Ако решението на ЕК по уведомление е отрицателно, т.е. идентифицираната ДП чрез теста за ДП **не съответства,** не попада и не може да бъде приведена да попадне в обхвата **на съвместимите с вътрешния пазар режим/и на помощ/и**, то за марката по проектното предложение **не може да бъде предоставена БФП по ПТС** и **мярката не може да бъде** въведена в действие.

**Определяне на условията за прилагане на конкретна мярка по приложим режим на съвместима ДП**

Процедурата се прилага, когато предварителното заключение на УО на ПТС от процедурата **по точка 7.1** е за наличие на ДП и по **т. 7.2** е определен приложимия режим на ДП и във връзка с това УО на ПТС следва да изготви конкретни указания с условията за прилагане на конкретна мярка по приложимия режим на съвместима ДП. *(предоставяне на БФП за изпълнение на конкретен проект)*

Приложимостта на определени правила за осигуряване на съвместимост по държавните помощи се определя **в зависимост от целта на планираната мярка**, а в конкретни случаи - и в зависимост от планираните **размери на помощ**.

За да бъде в състояние УО да определи условията на мярката коректно, целта следва да **бъде формулирана ясно.** В случаите, когато планираната операция има първостепенна и второстепенна цел те следва да бъдат дефинирани, ясно определени и разграничими.

Условията за съвместимост на помощите, развити в acquis communautaire са съобразени приоритетно с разпоредбите на ДФЕС, преследваните от ЕС общи цели и желаните ефекти от помощта. За да се намали необходимостта от последващи изменения във вече избрани операции *(проекти)*, при програмирането на мерките (подготовката на проектите) УО на ПТС, на база процедурите по **т.7.1.** и **т.7.2**,, ще **съобрази същността на мерките с ясно дефинираните цели и свързаните с тях ефекти, които се целят.** Целта ена следващ етап, при изготвяне на насоки/покани за кандидатстване/типови договори с бенефициенти и пр. да може да се прецизират конкретните условия за съвместимост.

В процедурата **по точка 7.2.2.** се изследва съвместимостта с вътрешния пазар на установената с предварителното заключение ДП.

В случай, че установената ДП не попада в никоя форми на съвместимост, за които не се изисква уведомление (т.т. 7.2.2.1, 7.2.2.2 и 7.2.2.4 по-горе) то тя подлежи на подаване на Уведомление за ДП до ЕК. По отношение на този тип помощи се прилага процедурата по **точка 8**, като процеса на подготовка на Уведомление за ДП се съобразно приложимия акт на ЕК, постановяващ условията за съвместимост за конкретния вид помощ.

В общия случай при предостаянето на ДП се прилагат следните принципи, определени в чл. 5, ал. 1 от ЗДП:

1. **необходимост** – насочване на държавната помощ към сфери на дейност, за които е нужно съществено подобрение или развитие, което не може да се осъществи при нормални пазарни условия;
2. **целесъобразност** – подпомагане постигането на цел от общ интерес за Европейския съюз, включително при съпоставяне на действителните и очакваните резултати;
3. **пропорционалност и ефективност** – изискванията трябва да са подходящи за постигане на преследваната цел и не трябва да надхвърлят необходимото за нейното постигане, като се целят максимални резултати с най-малък размер на държавната помощ;
4. **прозрачност** – осигуряване на правила за публичност при предоставянето и разходването на публични средства по начин, който позволява достъп, използване и анализ на информация за финансовите взаимоотношения и който дава възможност за извършване на наблюдение, координация и контрол;
5. **балансираност** – достигане на положителен резултат при отчитане на отрицателните ефекти върху конкуренцията;
6. **съпоставимост** – избор на подходящ начин за предоставяне на държавна помощ, влияещ в най-малка степен върху конкуренцията, при постигане на целта й.;
7. **стимулиращ ефект** - положителна промяна в поведението и дейността на получателя на помощта, така че той да осъществи съответната дейност, която не би предприел без помощ или би я предприел, но в ограничен обем и по различен начин.

В допълнение, след идентификацията ДП и формата на съвместимост УО на ПТС следва **разработят архитектурата на конкретната мярка за помощ съобразно и в максимално пълно съответствие със специфични критерии за съвместимост според приложимата нормативна база**.

1. **Осигуряване на процедурно съответствие и изпълнение на задълженията на администраторите, свързани с режима и законодателството по държавните помощи**

*Процедурата е в съответствие с чл. 27 от ЗДП и глава трета от ПП ЗДП.*

След идентифициране на приложимостта на чл. 107, параграф 1 от ДФЕС спрямо конкретна намеса и определяне на съотносимия режим към програмираните мерки (условия за съвместимост) е необходимо УО да определи **приложимата процедурна рамка, както и съотносимите актове, гарантиращи ненарушаването на националното и общностно законодателство по държавните помощ**. С оглед на това, УО е включил в настоящия наръчник описание на приложимите последователни действия за осигуряване на процедурно съответствие, съобразено с разпоредбите на ЗДП и ПП ЗДП, вкл. съгласуване с Министерството на финансите (МФ), когато ЗДП изиска такова.

Съгласно чл. 22, ал. 3 и чл.27 на ЗДП **администраторът на помощ** е длъжен да съгласува предварително с министъра на финансите всяко намерение за предоставяне на нова държавна помощ и за изменение на съществуваща държавна помощ.

В процедурата **по точка 7**.2 се изследва съвместимостта с вътрешния пазар на установената с предварителното заключение ДП. Виж - дали планираната мярка ще се реализира под формата на:

1. **Минимална помощ (помощ de minimis)** – Регламент 1470/2013, Регламент 360/2012;
2. **ДП, попадаща в обхвата на ОРГО**
3. **ДП, попадаща в обхвата на ОРГО, но подлежаща на индивидуално уведомление** *(поради размер й, по-голям от 150 млн. евро годишно)* - Регламент 651/2014, попадащи в обхвата на чл. 1, ал. 2, буква а) от същия;
4. **ДП, освободена от задължението за уведомяване на основание, различно от ОРГО** – Регламент 1370/2007 , Решение за УОИИ;
5. **ДП, подлежаща на уведомление (нотификация) до ЕК** и одобряването й от Комисията - всички останали случаи.

В случай, че установената ДП не попада в никоя от посочените от 1 до 4 форми на съвместимост то тя подлежи на подаване на Уведомление за ДП до ЕК. По отношение на този тип помощи се прилага процедурата по **точка 8**, като в процеса на подготовка на Уведомление за ДП се извършва „задълбочена оценка” („detailed assessment”) съобразно приложимия акт на ЕК, постановяващ условията за съвместимост за конкретния вид помощ.

В общия случай задълбочената оценка следва да засяга общите критерии за съвместимост:

1. необходимост от намеса на държавата,
2. целесъобразност на мярката на помощ,
3. стимулиращ ефект, пропорционалност,
4. прозрачност на помощта,
5. съпоставимост/ избор на подходящ и в най-малка степен влияещ върху конкуренцията инструмент на помощта за постигане на целта й.

В допълнение, след идентификацията ДП и формата на съвместимост УО на ПТС следва **разработят архитектурата на конкретната мярка за помощ съобразно и в максимално пълно съответствие със специфични критерии за съвместимост според приложимата нормативна база**.

**Предварително уведомление и съгласуване с МФ**

Прилагането на предварително уведомление (пренотификация) за държавна помощ (УДП) е предвидено с чл. 4, ал. 2, т. 1 от ПП ЗДП в съотвествие с Кодекса на най-добри практики при провеждане на процедури на кантрол на държавните помощи на Европейската комисия.

За целите на уведомяването, подаването на предварително УДП до ЕК (пренотификация) се осъществява при спазване на процедурите за подаване на същинско уведомление по чл. 22, 23 и 24 от ЗДП и чл. 4 от ПП ЗДП (предварително уведомление представлява частен случай на същинското). Подаването на предварително УДП се основава на и следва да бъде съобразено с разпоредбите при провеждане на процедури на контрол на държавните помощи на Европейската комисия. Елементите на мярката, минимално необходими за подаване на предварително уведомление са посочените в Системата за електорнно уведомяване за ДП на ЕК – State Aid Notification Interactive 2 (система SANI 2) и се базират на съдържанието на стандартизираните форми на ЕК (в приложение на Регламент № 794/2004) за същинско уведомяване. Осигуряването на достъп до системата SANI 2е по инициатива на администратора на помощта.

Отчитайки факта, че при предоставяне на минимална помощ (de minimis) не се изисква предварително уведомяване от администратора на помощта за съгласуване и разрешаване от министъра на финансите на мерки, то предварителното съгласуване с министъра на финансите, които са планирани да се предоставят в съответствие с действащите регламенти за минимална помощ е по преценка на УО, при констатирана такава необходимост. Въпреки това, с оглед да се гарантира спазването на условията на действащите регламенти за минимална помощ, УО може да представи за съгласуване с министъра на финансите и схемите за минимална помощ. Независимо дали същите се съгласуват или не с министъра на финансите, УО следва да гарантира и контролира, че са разработени, отговорят и се предоставят законосъобразно, т.е. съобразно изискванията на Регламент №1407/2013 г.

**Определяне на администратор на помощта**

Ако предварителното заключение от теста за ДП по т. 7.1.5 е, че мярката по определено проектно предложение съдържа ДП е важно да се определи кой е **администратора на помощта**, който следва да уведоми министъра на финансите за намерение за предостаяне на държавна или минимална помощ или изменение на съществуваща такава.

В глава трета на ЗДП са определини дефиниция, функциите, задвълженията и отговорностите на адменестратора на помощ.

Съгласно най-общата дефиниция:

Дефиниция:

* **Администратор на помощ** елице, което предоставя или управлява, включително разработва държавна помощ или минимална помощ, освен когато в закон е предвидено друго *(чл.9, ал.1 от ЗДП)*.

С определението от чл. 12, ал. 2 от ЗДП се въвежда, че **администарторът на помощ** е разпоредител с бюджет, който може да разработва или да предоставя държавни помощи или минимални помощи, свързани с мерки за национално финансиране или национално съфинансиране по проекти и програми, финансирани от фондовете на Европейския съюз, Инструмента „Шенген“, Преходния финансов инструмент, донорски програми и други подобни, когато за това са предвидени средства в закона за държавния бюджет за съответната година или в средносрочната бюджетна прогноза.

Освен задълженията за уведомяване на министъра на финансите и ЕК, **администарторът на помощ** е длъжен да предостави на всеки получател на ДП или минимална помощ информация **за вида, размера, основанието за предостаяне и съвместимостта на помощта** *(чл.16 от ЗДП)***.**

**Важно задължение на администратора на помощ, освен да разработва мерките, е да не въвежда и да не предоставя държавна помощ до произнасяне на ЕК или мнистъра на финасите за мерките, попадащи в обхвата на ОРГО *( чл.14 от ЗДП).***

По ПТС **администратор на помощ** може да бъде:

* + - * УО на ПТС, в случаите, когато заключението по т.7.1.5 е, че чрез БФП по проект, финансиран по ПТС, се предоставя ДП на бенефициент по ПТС; или
      * конкретен бенефициент по ПТС, в случаите, когато заключението по т.7.1.5 е, че чрез БФП по проект, финансиран по ПТС се предоставя ДП, например:
* *когато е предвидено* ***резултата от проекта*** *да се предостави на трето лице/предприятие за експлоатация на**инфраструктурата, която да се осъществява чрез икономическа дейност или*
* *изпълнението на проекта е възложено на изпълнител директно, без да е проведена открита, прозрачна и недискриминационна процедура за избор.*

В случаите, когато мярката представлява непомощ (не е ДП), но при условие, че изпълнява определени предварително разписани изрични условия, също следва да бъде контролирана за съобразяването на същите, независимо, че органът който я предоставя, няма да се явява администратор по смисъла на дефиницията.

**Попълване на формуляр на уведомлението за ДП**

*Формата и начина на предстаяне пред ЕК на уведомленията за ДП (УДП) са определени в глава трета на ПП ЗДП.*

Съгласно разпоредбите на чл. 15, ал. 1 от ЗДП администраторът на помощ е длъжен преди предоставяне на нова държавна помощ да уведоми министъра на финансите.

Уведомлениета за ДП следва да съдържа информация за целите, характеристиките, параметрите и условията за предоставяне на помощта. Уведомлението се изготвя и представя пред Европейската комисия от администратора на помощ чрез министъра на финансите (чл.22 от ЗДП).

След като е определен **администратора** на помощта, той следва да разработи необходимата информация за попълване на формуляра на УДП, като се основна на информацията от проектното предложение с което се кандидатства за БФП по ПТС.

В случай, че за **администратор на помощта** е определен УО на ПТС информацията по същността на проектното предложение се изготвя от:

1) **УО на ПТС** при разработване на мерки/схеми за предостаяне на БФП, които включват ДП, преди да бъдат обявени – съгласуване на документите по чл. 26, ал.1 от ЗУСЕФСУ;

2) **конкретен бенефициент по ПТС**, когато заключението по т.7.1.5 е, че чрез БФП по проек ще се предоставя ДП на бенефициент по ПТС. В тези случаи информацията по същността на проктното предложение се изготвя от конкретен бенефициент по ПТС, подал проектното предложение и се предоставя на УО на ПТС.Упранляващия орган на ПТС, при необходимост коригира (по същество или с технически корекции) информацията, получена от бенефициента, преди да я подаде за съгласуване до министъра на финансите, по предвидения в ЗДП ред, така че същата да съдържа всички общи и специфични условия, съобразно приложимия нормативен акт, по който се прави уведомлението. След като получи необходимата информацияУО на ОППТИ попълва формуляра на УДП в съответствие с разпоредбите на ППЗДП.

**Процедура на съгласуване на информация по уведомление в МТС**

В рамките на МТС информацията в подготвеното УДП се съгласува **както следва**:

1. съгласуване на документите по чл. 26, ал.1 от ЗУСЕФСУ – *подоробно е описано в т. 17.3.1 от настоящия процедурен наръчник;*
2. съгласуване информацията в подготвеното УДП по проект, финасиран по ПТС с :

а) дирекция от МТС, която има пряка връзка с предоставянето на помощта *(когато е приложимо)*;

б) дирекция „Концесии и контрол върху дейността на търговските дружества и държавните предприятия“ в случаите, когато е предвидено резултата от проекта *(изградената инфраструктура)* да се експлоатира чрез предоставяне концесия;

в) дирекция „Правна“.

След съгласуването от дирекция „Правна“ УДП се изпраща до МФ. Съгласно чл. 4, ал. 7 на ЗДП уведомлениетазо за ДП се изпраща до МФ в електронна форма чрез копие от системата SANI 2 и по официален път*.*

**Съгласуване с МФ**

**Официално/ същинско съгласуване с МФ**

За целите на уведомяването, подаването на УДП до ЕК се осъществява при спазване на процедурите за подаване на същинско уведомление по чл. *22 от ЗДП и глава трeта от ПП* ЗДП.

Елементите на мярката, минимално необходими за подаване на уведомление са посочените в система SANI 2 и се базират на съдържанието на стандартизираните форми на ЕК (в приложение на Регламент № 794/2004) за същинско уведомяване.

Министърът на финансите управлява (администрира) работата в системата SANI 2 (чл. 4, ал.7 от ЗДП). Осигуряването на достъп до SANI 2 е по инициатива на администратора на помощта.

След като са уточнени всички детайли по предварителното уведомление са пристъпва към същинското съгласуване УДП.

За попълването на УДП и съгласуването му в рамките на МТС се прилагат разписаните процедури в **т. 8.1.3.**

В тази връзка е необходимо УО на ПТС да сесъобрази с нормативно определените сроковете, като предвиди достатъчно време за съгласуване и при необходимост за отразяване на бележки и предложения на МФ. Също така УО следва да предвиди технологично време за осигуряване на достъп до системите за уведомяване.

Съгласуване на документите по чл. 26, ал.1 от ЗУСЕФСУ (Насоки за кандидастване и Условия за изпълнение на проектите по ПТС), както и за проекти, за които има предпоставки, че съдържат ДП *(на основание извършената предварителната оценка)* се извършва по Наредба № 4 от 22.07.2016 г. за определяне на реда на съгласуване на документи по чл. 26, ал.1 от ЗУСЕФСУ.

Редът за изготвяне и утвърждаване на документите по по чл. 26, ал.1 от ЗУСЕФСУ *(Насоки за кандидастване и Условия за изпълнение на проектите по ПТС)* е определен по долу в т. 17.3.1. от ностоящия процедурен нарърник.

**Съгласуване с МФ при последващи действия**

**Изпълнение на допълнителни условия**

В настоящия наръчник УО на ПТС е включил и ангажименти свързани със създаване на необходимата организация, както за коректно прилагане на подлежаща на уведомяване помощ, така и за изпълнение на конкретни условия по решенията на ЕК.

Решенията по чл. 24 от ЗДП *(чл. 4, чл. 6, чл. 12 и чл. 13 от Регламент № 2015/1589 [[25]](#footnote-25))* могат да са, както свързани със същността на мярката (условия налагащи промяна, с цел да се осигури съвместимост), така и с изпълнение на определени процедурни или последващи задължения от страна на администратора (в т. ч. непредоставяне на помощ, спиране на помощ, ангажименти по специфичен доклад, оценка на ефекта и пр.).

С оглед на факта, че към момента на планиране/уведомяване за мярката не могат да бъдат предварително ясни условията, които ЕК би поставила, следва се спазват общо формулирани разпоредби, които **ангажират УО:**

* **да не предоставя помощ до произнасяне на ЕК с решение**, **(„stand still clause”** по чл. 3 от Регламент № *2015/1589 и чл.14 от ЗДП)*;
* да осигури в адекватни срокове искана от ЕК допълнителна информация (чл. 24, ал. 2 и 3 от ЗДП);

да предостави потвърждение, че **изпълнението на решенията на ЕК означава също така и изпълнение на допълнително постановените условия**, когато такива са налице.

В случай, на постъпило искане за допълнителна информация по конкретно уведомление за помощ от МФ и/или службите на ЕК, Управляващия орган на ПТС ще предостави, в случаите, когато е администратор на помощта по т.8.1.2, подт. 1 или ще изиска от бенефициента/ите представянето на пълна, точна, ясна, коректна и изчерпателна такава от бенефициента от мярката в останалите случаи, за да може от своя страна своевременно да представи отговор в указания срок.

За изпълнение на допълнителни условия по решенията на ЕК за предоставяне на ДП се прилагат процедурите по подготовка на информацията и съгласуване както са описани **в т. 8.1.2 , т.8.1.3,** като се спазват определените срокове.

Съгласно чл. 13 от Регламент № 2015/1589 г. при искане на допълнителна информация и/или поставяне на допълнителни условия ЕК може, след като даде възможност на съответната държава-членка да представи коментарите си, да приеме решение, с което изисква от държавата-членка да преустанови всяка неправомерна помощ, докато ЕК вземе решение за съвместимостта на помощта с Общия пазар („разпореждане за преустановяване“) или да възстанови всяка неправомерна помощ, докато ЕК вземе решение за съвместимостта на помощта с Общия пазар ( „разпореждане за преустановяване“).

В случай на издаване на „разпореждане за преустановяване“ УО на ПТС следва своевременно да преустанови предоставянето на помощта мярката, като при „разпореждане за възстановяване“ трябва да предприеме действия за възстановяване на неправомерна помощ в съответствие с процедурите по т.11.

След като в УО на ПТС се получи съответното решение на ЕК - „разпореждане за преустановяване“ и/или „разпореждане за възстановяване“ , УО трябва да:

* информират писмено (с писмо или по електронна поща) **всички отдели на УО** и **дирекция „Правна“ на МТС** за решението на ЕК и **предприемане на действия**, от тяхната компетенция, по прекратяване и/или определяне на размера на неправомерната помощ и нейното възстановяване;
* информира с писмо бенефициента за решението на ЕК и предприетите действия от УО по неговото изпълнение..

При решение „разпореждане за възстановяване“ се изпълнява относима на процедурата по т.11

**Изменение на мерки**

С оглед съдържанието на дефиницията за „нова помощ” по чл. 1, буква „б” от Регламент № 2015/1589 г., третиращо промяната на съществуваща помощ като „нова помощ”, както и с цел спазването на задълженията по чл. 2 от същия регламент, чл. 4 от Регламент № 794/2004 г.[[26]](#footnote-26) и по Приложение II към Регламент № 651/2014 г., УО имат  **ангажименти за съгласуване с МФ на изменението и действия, гарантиращи осигуряването на процедурно съответствие и по отношение на всяка промяна на помощ**, разрешена с решение на ЕК или попадаща в обхвата на регламент за групово освобождаване *(чл. 15, ал. 1, чл.22, ал. 3 и чл. 27 от ЗДП)*.

Редът на съгласуването в МТС се извършва в съответствие с **точка 8.1.3.**

**Подходящи мерки**

Освен, когато преходните разпоредби съдържат специални правила, в случаите на промяна на актове, свързани с или съдържащи критерии за оценка на съвместимостта на мерки за помощ, ЕК обичайно **поставя нормативен срок на държавите членки да адаптират мерките си за помощ**. Целта е същите да бъдат приведени в съответствие с новите правила. В конкретни случаи ЕК поставя аналогични условия и в решенията си по конкретни мерки за помощ.

В тази връзка, най-малко веднъж годишно УО на ПТС извършва преглед на националното законодателство и законодателството на ЕС и при всяка промяна ще предприеме своевременни действия за **уведомяване на МФ** **относно (не)съгласието си с предложените подходящи мерки,** предложени от ЕК, както и относно плановете си за изпълнение на същите.

**Изпълнение на задълженията на администраторите**

Разпоредбите на ЗДП и ПП ЗДП дефинират задълженията за администраторите на помощ, свързани с различните етапи на планиране, прилагане, контрол, докладване, документиране, архивиране, осигуряване на прозрачност и мониторинг на мерките за помощ. Допълнителни ангажименти могат да бъдат разписани и в решенията на ЕК за одобряване на конкретни мерки за помощ.

Администраторът на помощта предоставя обобщена информация за предоставените държавни помощи, включително за тези, които представляват групово освобождаване, както и за минималните помощи на министъра на финансите на основание чл. 47 от ЗДП. Информацията се въвежда, обработва и съхранява в регистри и архиви и съдържа *(чл.52, ал. 2 от ЗДП)*:

1. уведомленията за помощ, включително изпратените до Европейската комисия;

2. решенията на Европейската комисия за схемите за държавна помощ и индивидуалните държавни помощи;

3. предоставените минимални помощи;

4. решенията за възтановяване на неправомерна и несъвместима държавна помощ или неправилно използвана държавна помощ, както и за получателите на помощ, която трябва да се възтонови;

5. други данни, когато тове е необходимо;

Съгласно разпоредбите на чл. 19 от ЗДП администраторът на помощ е длъжен да поддържа и съхранява информацията за извършените от него и съхранява информацията за извършените от него действия, свързани с предоставените държавни помощи и минимални помощи, като отговаря за нейната достоверност **(ал.1)** и при поискване достъп да осигурява такъв на представител на министъра на финансите или на ЕК, във вида и в срока, указани в искането *(ал.5).*

Информацията за държавните и минималните помощи се съхранява **за срок не по-кракък от 10 години,** считано от датата на последното предостявяне на помощ по схемата или по индивидуално предоставената помощ[[27]](#footnote-27).

В тази връзка и в случай на необходимост, УО на ПТС ще разработи и включи в ПНУИ на ПТС допълнителни ангажименти и действия за осигуряване на спазването на произтичащите от ЗДП задължения.

1. **Осигуряване на прозрачност за предоставените държавни помощи**

Съгласно разясненията от Съобщението за прозрачността[[28]](#footnote-28) (OB C 198, 27.6.2014 г.) и другите нормативни документи (насоки/регламент/съобщение/рамка), съдържащи разпоредби за прозрачност, считано от 1 юли 2016 г. всички държавни помощи в размер над 500 000 евро, чийто акт за предоставяне е с дата след 30.06.2016 г., следва да бъдат публично оповестени. Последното е неразделна част от условията на съответния нормативен документ за осигуряване на съвместимост на дадена държавна помощ с правилата в областта на законодателството по държавните помощи.

На основание чл. 26, ал.1 от ПП ЗДП информацията по чл. 52 от ЗДП държавните помощи се обявява от администраторите на помощ чрез директно въвеждане на записи в Модула за прозрачност на ЕК *(ТАМ)*[[29]](#footnote-29).

Предвид факта, че администраторите на помощ носят цялата отговорност за съответствието на предоставените от тях публични средства с българското и европейското законодателство по държавните помощи, вкл. за спазването на изискванията за прозрачност на държавните помощи, същите са отговорни и за въвеждането на информация в Модула на ЕК за отпуснатите от тях държавни помощи.

Модулът на ЕК може да бъде достъпен, както следва:

***- потребителска част на Модула***: <https://webgate.ec.europa.eu/competition/transparency/>, предназначена за администраторите на помощ, отговорни за въвеждането на информация в него за предоставените от тях държавни помощи;

- ***публична част на Модула***: [https://webgate.ec.europa.eu/competition/transparency/public/ search/home/](https://webgate.ec.europa.eu/competition/transparency/public/%20search/home/), предназначена за широката аудитория - всяко заинтересовано лице свободно може да направи справка за получените държавни помощи от даден бенефициент при задаване на съответните филтри/критерии.

По отношение на потребителската част на Модула, за Република **България редът и нивата за предоставяне на достъп до Модула** са определени в Процедура за управление на потребителския достъп и работа с Модула за прозрачност на държавните помощи на Европейската комисия“е одобрена със Заповед на министъра на финансите № 71 от 21.01.2019 г. Същата е достъпна на следния линк: <http://stateaid.minfin.bg/bg/page/464>.

**В тази връзка в рамките на УО на ПТС следва да бъдат определени служители, които да имат горепосочените права с цел своевременното качване на информация в TAM.**

Съгласно Насоките за прозрачност и чл. 26, ал. 5 от ПП ЗДП информацията за предоставените ДП трябва да се публикува в срок от 6 месеца от датата на предоставяне или за помощ под формата на данъчно предимство - в срок от 1 година от датата, на която се изисква данъчната декларация, а в случай на неправомерна помощ – до шест месеца от датата на Решението на ЕК.

Фиг. 2.11. Процес на предоставяне на държавна помощ: предоставяне, прозрачност и докладване

* Фокус върху предоставената помощ
* Информация на ниво получатели
* Предварително уведомление
* Фокус върху разходите
* Информация на ниво мярка

Държавата- членка уведомява ЕК за намерение за предоставяне на ДП(SANI)

ЕК оценява дали помоща може да се приеме за съвместима

Държавата -членка предоставя помоща и публикува информация за получателите (Модула за прозрачност ТАМ)

Държавата -членка докладва на ЕК за общо разходваните(Модул за докладване SARI)

1. **Осигуряване на съвместимост на равнище индивидуален проект**[[30]](#footnote-30) **/бенефициент/партньор**

Процедурата се прилага, когато предварителното заключение на УО на ПТС от процедурите по **точка** **7** е за наличие на ДП.

Правоприлагането в областта на държавните помощи обхваща не само предварителното осигуряване на съответствие, поради което в случаите на схема за помощ и индивидуална помощ, всеки отделен случай следва да е обект на проверка за съответствие с приложимата процедурна рамка и правила за съвместимост.

Предвид това, в случай, че по ОПТИИ бъде предоставена ДП, УО на ПТС ще прилага правила за действие и контроли, осигуряващи **изпълнение на мярката на равнище подпомагане на индивидуален проект/бенефициент без отклонение** от начина, по-който е съгласувана с МФ *(в случаите на помощ в обхвата на групово освобождаване) или* така както е нотифицирана и одобрена от ЕК *(за мерки подлежащи на уведомяване*).

Такива контролни процедури са предвидени в т. 25.5.1., където е предвидено всяко искане за окончателно плащане да бъде представено с попълнена информация относно наличието на отпуснати ДП, в случай на предоставени такива по проекта. Помощта следва да се отчете като се попълни информация относно мярката, размера и вида. Чрез контролен лист „Контролен лист: искане за окончателно плащане от бенефициенти по ПТС се прави проверка на тази информация.

Осигуряването на съвместимост обхваща, както процеса на **оценка, одобряване и договаряне** (предварителен контрол), така и осъществяването на **текущ и последващ** контрол при изпълнението на всеки проект.

УО ще да постави особен акцент върху:

1. типа допустими получатели/партньори[[31]](#footnote-31) и проверката на категорията им (микро, МСП, големи предприятия);
2. допустими разходи, правилно определяне на допустимите разходи и интензитети на помощ (вкл. бонуси, ако се прилагат);
3. приложимостта на индивидуален праг за уведомяване или на максимален размер на помощта;
4. проверка за натрупването на помощи;
5. спазването на изискванията за стимулиращ ефект и прозрачност *(където е приложимо)*;
6. недопускане предоставянето на нова помощ на получатели, които са обект на неизпълнено разпореждане за възстановяване („Deggendorf” *и чл.44 от ЗДП*).
7. **Възстановяване на неправомерно предоставена и несъвместима държавна помощ**

*Основанията и редът за възтановяването на неправомерна и несъвместима държавна помощ са определени в чл. 37 и глава шеста на ЗДП.*

Процедурата се прилага, когато чрез БФП по ПТС е предоставена ДП за изпълнението на конкретна мярка/проект.

Получената „неправомерната и несъвместима държавна помощ” е различна от понятието „неправомерно получени суми”.

По отношение на неправомерно получената минимална помощ или ДП, **освободена от задължението за уведомяване** с акт на Съвета на Европейския съюз или на Европейската комисия се прилагат разпорадбите на чл. 37 от ЗДП.

В този случай, администраторът на помощ:

* издава акт за установяване на публичното вземане по реда на Административнопроцесуалния кодекс *(ал.1)*; и
* уведомява министъра на финансите в срок от три работни дни за установената неправомерно получена минимална или държавна помощ *(ал.3)*.

По отношение възтановяване на неправомерна и несъвместима ДП **по решение на ЕК** се прилагат разпоредбите на глава шеста от ЗДП.

Възстановяването на **неправомерна** и **несъвместима** държавна помощ или на **неправилно използвана** държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо *(чл. 38, ал.1)*. Вземанията по такива помощи подлежат на събиране по реда на Данъчно-осигурителния процесуален кодекс от органите на Националната агенция за приходите *(чл. 38, ал.4)*.

Получателят на неправомерно предоставената държавна помощ дължи, освен получената помощ и **лихва за** неправомерност на върху помощта, начислена с натрупване за периода от датата, на която неправомерната помощ е била пресдоставена, до датата на нейното пълно възстановяване *(чл. 38, ал.8)*.

Според утвърдената практика на ЕК в решенията за възстановяване на помощ могат да се съдържат два срока за реакция на държавите членки:

* срок за представяне на информация **относно статуквото по случая**, включително за предприетите мерки по събиране на сумите от бенефициентите - информацията се предоставя от администратора на помощ *(на основание чл.42, ал.1, т.1 от ЗДП)* и от Национална агенция за приходите (НАП) *(на основание чл.42, ал.1, т.2 от ЗДП)*  и
* срок за предоставяне на информация относно **пълното изпълнение на решението** - информацията се предоставя от НАП на основание чл.42, ал.2 от ЗДП.

В случай, че е установена невъзможност за възтановяване на неправомерна или несъвместима ДП се прилага разпоредбата на чл. 43 от ЗДП.

Неправомерно получена минимална помощ или помощ, освободена от уведомяване на ЕК , представлява публичво вземане, което се установява от администратора на помощ при спазване на разпоредбите на чл. 37 от ЗДП.

В случай, че по проект, финасиран по ПТС постъпи разпореждане за възтановяване на неправомерна и несъвместима ДП, предоставена чрез БФП по проект УО на ПТС ще следва разпоредбите **на глава шеста** от ЗДП.

1. **Оспорване по съдебен път**

*Предметът и обхватът на оснопрването по съдебен път на актове за предостаяне на държавна или минимална помощ са определени в глава осма на ЗДП.*

Съгласно чл. 54, ал.1 от ЗДП всяко заинтересовано лице може да оспори акт за предоставяне на държавна помощ или минимална помощ, когато се засягат интереси, свързани с осъществяваната от него дейност по реда на Административнопроцесуалния кодекс.

На основание чл.54, ал. 4 от ЗДП при оспорването на акт за предоставяне на държавна или минимална помощ всяко заинтересовано лице може да предяви и един или няколко от следните искове за:

1. предотвратяване изплащането на **неправомерна** държавна или **неправомерно** получена минимална помощ;

2. обезщетение при нарушение на задължението за отлагане;

3. пълно възстановяване на неправомерно получена помощ без оглед на нейната съвместимост и изплащане на лихва за неправомерност;

4. обезщетение за вреди, причинени на конкуренти на получателя и/или засегнати трети лица в резултат на неправомерно предоставена помощ, или

5. възстановяване на държавна помощ, която не е възстановена по реда на глава шеста, или възстановяване на минимална помощ, която не е възстановена по реда на чл. 37, независимо дали е издаден акт за установяване на публично вземане.

На основание чл. 56 съдът е длъжен да разгледа жалбата, протеста или иска, независимо дали в същото време мярката помощ се оценява от ЕК за съвмистимост с вътрешния пазар, като съда не може да се произнася по тази съвместимост.

Съдът се произнася по правомернсотта на мярката, като в чл. 60 от ЗДП са определни седемте възможни решения на съда. Когато съдът е определил неправомерно предоставена ДП, следва да бъде определена и лихва за неправомерност до датата на пълното възтановяване на помощтта *(чл.61 от ЗДП)*.

В случай, че по проект, финасиран по ПТС постъпи жалба, протест или иск за неправомерно предоставена ДП чрез БФП по проект УО на ПТС ще следва разпоредбите **на глава осма** от ЗДП.

С процедурите се осигурява изпълнение на подусловието за **наличието уредба по ПТС за ефективното прилагане на правилата на Съюза за ДП**.

1. **Поддържане на капацитет и информираност относно правилата по държавните помощи, вкл. за обучение на персонала, участващ в привеждането на ЕФСУ в действие**

За гарантиране коректното програмиране на мерките, съфинансирани от ЕФСУ, както и с цел подобряване на правоприлагането в областта на държавните помощи УО на ПТС предприема мерки за подобряване и поддържане на административния капацитет и разпространението на информация по държавните помощи.

Мерките да засягат служителите, които участват в дейностите по програмиране на операциите и договаряне, така и служителите от УО на ПТС, извършващи верификация и осигуряване на публичност.

С оглед на това УО има ангажименти за действия, свързани с осигуряване на:

* обучение (базово, надграждащо или специализирано) за служителите по прилагане на правилата по държавните помощи въз основата на годишни планове;
* прилагането на количествени и качествени показатели за проследяване на промените в капацитета (където е възможно), така че да се гарантира подобряване на ефективността, приемственост и надграждане;
* информация за наличие на връзка между правилата на ЕФСУ и режима по държавните помощи;
* вътрешно разпространение на информация относно актуални изменения в правната рамка, най-добри практики в областта, правата и задълженията на страните в процеса, вкл. компетенциите на националните съдилища;
* информиране на бенефициентите/партньорите относно правата и задълженията, свързани с получаваната държавна/минимална помощ.

С мерките по **точка 13** се цели да се осигури изпълнение на подусловията за наличие на у**редба за обучение на персонала, който участва в привеждането на ЕФСУ в действие, и за разпространение на информация до този персонал** и наличие на **уредба, гарантираща административния капацитет за въвеждане и прилагане на правилата на Съюза за държавните помощи**.

1. http://ec.europa.eu/competition/state\_aid/modernisation/notice\_aid\_en.html [↑](#footnote-ref-1)
2. http://ec.europa.eu/competition/state\_aid/modernisation/notice\_aid\_en.html [↑](#footnote-ref-2)
3. http://ec.europa.eu/competition/state\_aid/studies\_reports/state\_aid\_grids\_2015\_en.pdf [↑](#footnote-ref-3)
4. Съединени дела T-443/08 и T-455/08, *Freistaat Sachsen и Land Sachsen-Anhalt(T-443/08) и Mitteldeutsche Flughafen AG и Flughafen Leipzig-Halle GmbH(T-455/08) срещу Европейска комисия*, Сборник, 2011 г., стр. II-1311, по-специално точки 93 и 94, потвърдено, след обжалване; вж. дело C-288/11, *Mitteldeutsche Flughafen AG и Flughafen Leipzig-Halle GmbH срещу Европейска комисия*, Сборник, 2012 г., стр. I-0000. [↑](#footnote-ref-4)
5. Регламент (ЕС) № 1407/2013 на Комисията от 18 декември 2013 година относно прилагането на членове 107 и

   108 от Договора за функционирането на Европейския съюз към помощта *de minimis* (ОВ, L 352 от 24.12.2013 г.); [↑](#footnote-ref-5)
6. Регламент (ЕС) № 360/2012 на Комисията от 25април 2012 г. относно прилагането на членове 107 и 108 от

   ДФЕС към минимална помощ (de minmis) за предприятия, предоставящи услуги от общ икономически интерес

   (ОВ, L 114 от 26.04.2012 г.) [↑](#footnote-ref-6)
7. Регламент (ЕС) № 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора (ОВ, L 187 от 26.06.2014 г.); [↑](#footnote-ref-7)
8. Регламент (ЕО) № 1370/2007 на Европейския парламент и на Съвета от 23 октомври 2007 година относно

   обществените услуги за пътнически превоз с железопътен и автомобилен транспорт и за отмяна на регламенти

   (ЕИО) № 1191/69 и (ЕИО) № 1107/70 на Съвета (ОВ, L 315 от 03.12.2007 г.); [↑](#footnote-ref-8)
9. Решение на Комисията от 20 декември 2011 година относно прилагането на член 106, параграф 2 от Договора

   за функционирането на Европейския съюз за държавната помощ под формата на компенсация за обществена

   услуга, предоставена на определени предприятия, натоварени с извършването на услуги от общ икономически

   интерес Съвета (ОВ, L 7 от 11.01.2012 г.); [↑](#footnote-ref-9)
10. Насоки за регионалната помощ за периода 2014 — 2020 г. (ОВ, С 209 от 23.01.2012 г.); [↑](#footnote-ref-10)
11. Насоки на ЕС относно прилагането на правилата за държавна помощ във връзка с бързото разполагане на

    широколентови мрежи (ОВ, С 25 от 26.01.2013 г.); [↑](#footnote-ref-11)
12. Насоки относно държавните помощи за насърчаване на инвестициите в рисково финансиране (ОВ, С 19 от 22.01.2014 г.); [↑](#footnote-ref-12)
13. Насоки за държавна помощ за оздравяване и преструктуриране на нефинансови предприятия в затруднено

    положение (ОВ, С 200 от 31.07.2014 г.); [↑](#footnote-ref-13)
14. Насоки относно държавните помощи за летища и авиокомпании (ОВ, С 99 от 04.04.2014 г.); [↑](#footnote-ref-14)
15. Насоки относно държавната помощ за опазване на околната среда и за енергетика за периода 2014 — 2020 г. (ОВ, С 249 от 28.06.2014 г.); [↑](#footnote-ref-15)
16. Насоки относно определени мерки за държавна помощ в контекста на схемата за търговия с квоти за емисии на парников газ след 2012 година (ОВ, С 158 от 05.06.2012 г.); [↑](#footnote-ref-16)
17. Съобщение на Комисията относно държавната помощ за филми и други аудиовизуални произведения (ОВ, С 332 от 15.11.2013 г.); [↑](#footnote-ref-17)
18. Съобщение на Комисията относно прилагането от 1 януари 2012 г. на правилата за държавни помощи за подкрепата на мерки в полза на банки в контекста на финансовата криза (ОВ, С 356 от 06.12.2011 г.); [↑](#footnote-ref-18)
19. Рамка за държавна помощ за научни изследвания, развитие и иновации (ОВ, С 198 от 27.06.2014 г.); [↑](#footnote-ref-19)
20. Рамка на Европейския съюз за държавна помощ под формата на компенсации за обществени услуги (2011 г.) (ОВ, L 7 от 11.01.2012 г.); [↑](#footnote-ref-20)
21. (ОВ, С 188 от 20.06.2014 г.); [↑](#footnote-ref-21)
22. (ОВ, С 209 от 10.07.1997 г.); [↑](#footnote-ref-22)
23. (ОВ, С 155 от 20.06.2008 г.); [↑](#footnote-ref-23)
24. (ОВ, С 392 от 19.12.2012 г.); [↑](#footnote-ref-24)
25. Регламент (ЕС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз; [↑](#footnote-ref-25)
26. Регламент (ЕО) № 794/2004 г. на Комисията от 21 април 2004 г. година за прилагането от Регламент (ЕО) № 659/1999 г. на Съвета относно определянето на подробни правила за прилагането на член 93 от Договора за създаване на Европейската общност (ОВ L 140, 30.4.2004 г. г., стр. 1), вкл. всички регламенти, които до допълват и изменят [↑](#footnote-ref-26)
27. Съгласно чл. 12, ал. 4 на Закона за държавните помощи [↑](#footnote-ref-27)
28. Съобщение на Комисията за изменение на съобщенията на Комисията, свързани съответно с Насоките на ЕС относно прилагането на правилата за държавна помощ във връзка с бързото разгръщане на широколентови мрежи, Насоките за регионална държавна помощ за периода 2014 — 2020 г., Насоките за държавната помощ за филми и други аудио-визуални произведения, Насоките относно държавните помощи за насърчаване на инвестициите в рисково финансиране и Насоките относно държавните помощи за летища и авиокомпании (2014/C 198/02) [↑](#footnote-ref-28)
29. State Aid Transparency Award Module (TAM)- разработен от Комисията в партньорство с държавите-членки [↑](#footnote-ref-29)
30. В смисъл на индивидуален случай на предоставяне на помощ по схема [↑](#footnote-ref-30)
31. Представляват ли „предприятия” за целите на режима по държавните помощи – вж. случай Höfner and Elser v Macrotron GmbH (1991) Case C-41/90 [↑](#footnote-ref-31)